**Teenuse kirjeldus IPT konsultandi leidmiseks Tartu riigikaitsemaja projekteerimise ja ehitamise riigihanke ettevalmistamiseks**

1. **Taustinformatsioon:** 
   1. Riigi Kaitseinvesteeringute Keskuse (edaspidi Hankija, Tellija, ka RKIK) eesmärk on läbi viia IPT/allianss hankemudelit kasutades Tartu riigikaitsemaja projekteerimise ja ehitamise riigihange. Tartu riigikaitsemaja projekteerimine ja ehitamise (edaspidi Projekt) riigihanke eeldatav avalikustamise aeg on 2024. aasta I kvartal.
   2. Projekt on piiratud eelarvega ja Hankija soovib rakendada Projekti elluviimisel partnereid parimal moel ühendavat ja motiveerivat IPT hanke- ja ärimudelit. Hankija on otsustanud kaasata pädeva konsultandi, kellel on kogemus IPT hangete läbiviimisel/projektide juhtimisel.
   3. Teenuse kirjelduses kasutatavad mõisted
      1. *IPT/allianss hankemudel* – väärtuspõhisusele toetuv hanke- ja ärimudel ehk rahvusvaheliselt tuntud kui Allianss/IPT (Integreeritud Projekti Teostus)
      2. *IPT konsultant* – teenust osutav isik, kellel on varasem kogemus IPT/allianss hankemudeli rakendamisel
      3. *Hankija, Tellija*– RKIK
2. **Hanke ese ja eesmärk**
   1. Hanke esemeks on konsultandi leidmine (edaspidi Konsultant) IPT konsultatsiooniteenuse pakkumiseks, mille käigus viiakse läbi hanke ettevalmistuse toimingud selliselt, et selle tulemusena saaks Hankija läbi viia riigihanke eelduslikult võistleva dialoogina või konkurentsipõhise läbirääkimistega hankemenetlusena Tartu riigikaitsemaja projekteerimiseks, ehitamiseks ja järelvastutuse perioodiks.
   2. Konsultandi teenuse osutamise tulemusel valmib Projekti (hanke)lepingu kavand, mis peab sisaldama muuhulgas tehniliste teenuste lepingu tingimusi, finantseerimise tingimusi, tegevuslepingu tingimusi, mis sätestab maksete mehhanismi, eesmärgid, boonused, sanktsioonid lepingute rikkumiste korral.
3. **Konsultandi eelnev kogemus**

Konsultandil peab olema pakkumuse esitamise ettepanekule eelnenud viimase 60 (kuuekümne) kuu jooksul kogemus ehitusvaldkonna Allianss/IPT projekti nõustamisel järjestikku vähemalt kuue (6) kuu jooksul.

1. **Teenuse kirjeldus**
   1. Konsultant peab teenuse osutamisel juhinduma Eesti kehtivatest õigusaktidest.
   2. Suhtluskeeleks on eesti keel.
   3. Konsultandi ülesanne on:

koostöös hankijaga hankestrateegia väljatöötamine ja projekti riigihanke ettevalmistustoimingute nõustamine, sh riigihanke alusdokumentide ja – tingimuste, hanke kvalifitseerimis- ja vastavustingimuste, hindamiskriteeriumite jm vajaliku väljatöötamisel osalemine, samuti nõustamine hankelepingu koostamisel. Hankestrateegia peab sisaldama:

Soovitused hankemenetluse liigi valikul, mille osas saab Hankija teha otsuse;

eeldatavat ajakava hankemenetluse läbiviimiseks. Konsultant peab arvestama, et Hankija soovib Projekti hanke välja kuulutada orienteeruvalt 2024. aasta I kvartalis;

Projekti elluviimiseks kasutatava meeskonna rolle ja vastutust;

kogu infot, kuidas toimub Projekti protsessi aruandlus.

Konsultandipoolse meeskonna juhtimine ja koordineerimine;

Hankestrateegia kinnitamisel hankija töötajatele IPT/allianss hankemudeli ja selle etappide tutvustamine;

vajadusel nõustamine hankemenetluses esitatud küsimustele vastamisel ilma viivituseta hiljemalt 2 (kahe) tööpäeva jooksul käsundiandjalt küsimuse laekumisest;

vajadusel nõustamine vaidlustus- ja kohtumenetluses;

vajadusel projekti riigihankes huvitatud isikutele teabepäeva/infotunni läbiviimisel osalemine.

* 1. Ülesannete täitmise progressi hindamiseks, tehniliste jm küsimuste arutamiseks ja lahendamiseks viiakse läbi koosolekuid Hankija poolt etteantud aegadel. Koosolekud toimuvad üldjuhul RKIK ruumides (Järve 34a, Tallinn) või kokkuleppel Hankijaga elektrooniliselt VTC keskkonnas või muudes ruumides. Koosolekut juhatab koosoleku kokkukutsuja ja protokollib Hankija määratud isik. Koosolek viiakse läbi eesti keeles.